柯震東箍頸女粉絲密照瘋傳 尺度過大掀爭議
2024年04月03日 12:02
東網電視
更多新聞短片
台灣型男柯震東,外貌帥氣嘅佢係唔少少女心目中嘅男神,加上不時透過社交網同網友互動嘅親民個性,人氣更係高踞不下。而近日,喺台灣社交網突然掀起同柯震東「鎖喉」合照嘅潮流,隨着唔少女粉絲晒出同柯震東嘅「親密合照」,引嚟網友亦好奇問道:「男生接受女友跟柯震東鎖喉合照嗎?」引嚟唔少網友留言道:「別擔心,柯震東看不上你女友」、「我男友說可以,他遇到女神被勾手我也ok」、「無所謂吧,跟偶像吃醋也是挺無聊」不過亦有少數網友唔同意道:「當然不可能呀,直接分手!」
此外,亦有女網友留言解釋,每次柯震東合照前都會細心問對方有冇男朋友,如果對方唔係單身,就會正常合照零肢體接觸,確保自己唔會被人告性騷擾嘅前提下,先會咁樣合照,而柯震東本人亦喺社交網晒出同藝人春風、庹宗康嘅鎖喉合照,並分享道:「我要求勒完!這應該是我最後一篇發文了。」